Элчанан (Делера къинхетам а, маршо а хуьлда цунна) хIусамнана Жахьшан йоI Зайнаб хилла, цуьнга ша яле, и цIе йолуш. Делан салам хиларо Баррат метта Зайнаб цIе тиллина цунна. Цо (Делера къинхетам а, маршо а хуьлда цунна) муьтIахь мила ву, Iеса мила ву Далла хаьа, аьлла. Делан салам хиларо зудчун Iасыят (Iесаниг) боху цIе хийцина аьлла а ду хьадисехь, цуьнан метта Жамилат (Хазаниг) аьлла цIе тиллина цо (Делера къинхетам а, маршо а хуьлда цунна).